Peacock

Peacock er en amerikansk abonnementsbasert videostrømmetjeneste som eies og drives av tv- og strømmedivisjonen til NBCUniversal, et underselskap av Comcast.  Navnet «peacock» (norsk: påfugl) er hentet fra NBC-logoen. Tjenesten ble lansert 15. juli 2020.

Bakgrunn 
Strømmetjenesten tilbyr hovedsakelig serier og filmer fra NBCUniversal studios og andre tredjeparts innholdsleverandører. Innholdet spenner fra tv-serier, filmer, nyheter og sportssendinger. Peacock er tilgjengelig som en gratisversjon med reklame og begrenset innhold, mens betalende abonnenter har tilgang til hele katalogen og innhold fra kanaler som NBC Sports og WWE Network.

Xfinity Flex-kunder fikk tilgang til tjenesten 15. april 2020, mens den ble tilgjengelig for resten av USA 15. juli samme år. Ett år senere hadde tjenesten over 54 millioner påmeldinger. Peacock ble i november 2021 lansert i Storbritannia og Irland gjennom Sky og NOW, og i januar 2022 ble tjenesten også tilgjenglig i land som Østerrike og Tyskland.

Per januar 2022 hadde tjenesten 24,5 millioner aktive månedsabonnementer og 9 millioner betalende abonnenter.

Referanser

Eksterne lenker 
 

Medieselskaper fra USA
Selskaper etablert i 2020
Strømmetjenester